open-index/open-wikipedia-markdown huggingface dataset:
Rashid Buttar

**Rashid Ali Buttar** (født 20. januar 1966 i England, død 18. mai 2023) var en amerikansk osteopatisk lege fra Charlotte i Nord-Carolina. Han er mest kjent for sin kontroversielle bruk av kelatterapi for en rekke sykdommer og tilstander, herunder autisme og kreft. I 2009 fikk han betydelig medieoppmerksomhet etter å ha anvendt kelatterapi i behandling av en kvinne som hadde mistet evnen til å gå og å snakke normalt etter å ha blitt vaksinert mot influensa.

Buttar har blitt utsatt for betydelig kritikk for sin bruk av kelatterapi og for anvendelse av intravenøs hydrogenperoksid i behandling av kreft. I 2007 ble han av North Carolina Medical Board anklaget for uetisk behandling av fire kreftpasienter.

Buttar har stilt seg bak hypotesen om en sammenheng mellom vaksiner og autisme, en link som det vitenskapelig miljø har avvist. Han har også hevdet at covid-19-pandemien har blitt utløst av utrullingen av 5G, og at de fleste som har tatt vaksinen vil dø innen 2025.

I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Buttar var blant disse tolv som de kalte «disinformation dozen».

## Referanser
Øye middelalderske kirkested

**Øye middelalderske kirkested** var opprinnelig sted for Øye stavkirke, og dennes kirkegård. Deler av stavkirken ble gjenfunnet under golvet i kirken under restaureringsarbeid og ble senere gjenreist som del av Øye kirkested.

## Eksterne lenker
*
Senter for ekstremismeforskning

**Senter for ekstremismeforskning** (kortnavn **C-REX**) er et tverrfaglig forskningssenter ved Universitetet i Oslo, som ble etablert i 2016. Senteret forsker på høyreekstrem ideologi og høyreekstrem voldsutøvelse. Det har som mål å bidra til økt forståelse for hvordan liberale demokratier kan forsvare seg på en effektiv og akseptabel måte mot voldelige eller antidemokratiske krefter. Senterets forskningstemaer er ideologi og identitet, partier og bevegelse, kjønn og ekstremisme, vold og hatkriminalitet, og forebygging og intervensjon.

Senterleder er Tore Bjørgo og med Anders Ravik Jupskås som nestleder.. Blant personer fra andre forskningsinstitutter tilknyttet C-REX er Katrine Fangen, Torkel Brekke, Inger Skjelsbæk, Elisabeth Ivarsflaten, Thomas Hegghammer og Terje Emberland.  

## Referanser


## Eksterne lenker
* Senter for ekstremismeforskning
Beleiringen av Xàtiva i 1707

**Beleiringen av Xàtiva** i kongedømmet Valencia (kongedømmet Aragon) fant sted fra 8. mai til 6. juni 1707 under den spanske arvefølgekrigen. Soldatene til Filip av Bourbon, den framtidige Filip V av Spania, seiret. 

Mot slutten av beleiringen, for å sette et eksempel, ble alle som hadde deltatt i forsvaret av byen avrettet og de fleste innbyggerne ble deporterte. Byen ble satt i brann og omdøpt «San Felipe». Som en referanse til denne tragiske hendelsen i historien, blir folket i Xàtiva kalte «Socarrat» («brent»).

## Referanser


## Kilder
* Ventura Pascual i Beltran, *Datos paret la historien del exterminio de Játiva*, 1925.
* Germà Ramírez Aldedon, Istïaser Blesene Duet, Leene destrucció de Xàtiva en 1707 i el govern dere la ciutat en l'exili, Ulleye, Xàtiva 2007.
Trond Trosterud

**Trond Trosterud** (født 1962) er en norsk språkforsker og professor ved Institutt for kultur og språkvitenskap, Universitetet i Tromsø – Norges arktiske universitet.

Trosterud var nestleder i Språkrådet 2016–2019.

Trosterud har blitt beskrevet som «en av de mest aktive bidragsyterne til Wikipedia i Norge». I 2023 ble Trosterud tildelt prisen som «Årets wikipedianer» av Wikimedia Norge for sitt arbeid med begge versjonene av Wikipedia på norsk, og den nordsamiske versjonen.

## Referanser
Gebelein papyri

**Gebelein papyri** er en gruppe papyri som ble funnet i 1935 under Giulio Farinas utgravninger i Gebelein i Øvre Egypt. De dateres til Det gamle rike, og befinner seg til største del i Museo Egizio i Torino, skjønt ett er i Det egyptiske museum i Kairo (JE 66844). Det dreier seg om minst 11 papyri og om forskjellige papyrusfragmenter som kom for dagen ved undersøkelsen av en trebeholder.

Et av papyrusene er en liste over arbeiderne som bygget et tempel. Andre papyri gjør rede for utdelingen av matrasjoner, og det finnes en brød- og en stoffliste. Her er også kjøpskvitteringer.

I 2004 ble mesteparten publisert, men da uten noen oversettelse.

## Litteratur
* Paule Posener-Kriéger, Sara Demichelis: *I papiri di Gebelein: scavi G. Farina 1935* (= *Studi del Museo Egizio di Torino : Gebelein.* Band 1; Museo Egizio Torino). Ministero per i Beni e le Attività Culturali, Soprintendenza al Museo delle Antichità Egizie, Torino 2004.
Association of American Physicians and Surgeons

**Association of American Physicians and Surgeons** (**AAPS**) er en konservativ ideell organisasjon grunnlagt i 1943 med formål "å bekjempe sosialisert medisin og myndighetenes eierskap til medisinen". Organisasjonen ble i 2005 rapportert å ha rundt 4.000 medlemmer, dette hadde økt til 5.000 i 2014. Blant de mer kjente medlemmene finner vi Ron Paul og John Cooksey. Ron Pauls sønn, Rand Paul, var medlem i mer enn to tiår frem til han ble innvalgt i det amerikanske senatet. Organisasjonens direktør er indremedisineren
Jane Orient som er medlem av Oregon Institute of Science and Medicine. AAPS' latinske motto, "omnia pro aegroto", betyr "alt for pasienten". AAPS publiserer også *[[Journal of American Physicians and Surgeons]]* (tidligere kjent som *Medical Sentinel*).

Organisasjonen oppfattes som politisk konservativ eller ultrakonservativ, og gjennom sine publikasjoner promoterer den en rekke hypoteser som er diskreditert av det vitenskapelige miljø. Blant disse er påstander om at HIV ikke fører til aids, at homofili reduserer forventet levealder, at abort kan føre til brystkreft og at det er en sammenheng mellom vaksiner og autisme.

## Referanser
Minas de Corrales

**Minas de Corrales** er tettsted i Rivera-departementet i det nordøstlige Uruguay. Det er administrasjonssenteret i Minas de Corrales kommune.

## Historie
Minas de Corrales ble grunnlagt i 1878.

## Befolkning
Tettstedet hadde 3 788 innbyggere i 2011.

## Økonomi
En av de viktigste økonomiske aktiviteter i tettstedet er gruvedrift.

## Transport
 Ruta 28 Coronel Andrés Latorre forbinder Minas de Corrales med andre byer i Rivera-departementet.

## Referanser


## Eksterne lenker
* 
* Kart over Minas de Corrales (INE) (spansk)
* Rivera departementet (spansk)
KV61

**KV61** (*Kings' Valley no. 61*) er en gammelegyptisk grav i Kongenes dal. Den ligger i dalens sørvestre del og ble oppdaget i januar 1910 av E. Harold Jones for Theodore M. Davis. Arbeidene fra utgravingene er ikke blitt publisert.

Jones fant graven fylt opp med masse og avstengt med stein, noe som tydet på en uberørt grav. Det tok to dager å frilegge den, og også kammeret vat halvveis fylt med masse. Den lille graven er 15,49 m² stor, og det eneste kammeret nås gjennom en sjakt. KV61 er uthugd uregelmessig, veggene er dårlig bearbeidet og ikke pusset. Den var uferdig, og hadde ingen dekorasjoner eller innskrifter. 

Til tross for grundig rydding og rengjøring ble det ikke funnet noen gjenstander i graven. Gravstedet klassifiseres som en ikke-kongelig grav fra Det nye rikes tid, uten tilordning til noe bestemt dynasti.

Ifølge Nicholas Reeves var KV61 etter at den var gjort nesten i stand blitt stengt for at ingen sand skulle trenge inn. Omstendighenene på funnstedet tyder på at den anonyme graven aldri var blitt benyttet for sitt formål.

## Litteratur
* Nicholas Reeves, Richard H. Wilkinson: *Das Tal der Könige. Geheimnisvolles Totenreich der Pharaonen.* Bechtermünz, Augsburg 2000, ISBN 3-8289-0739-3, s. 186.

## Referanser


## Eksterne lenker
* Theban Mapping Project: KV61
KV58

**KV58** er et gammelegyptisk gravkammer i Kongenes dal nær Luxor i Egypt. Noen sikker tilordning til person er ikke gjort, og også dateringen er usikker. Men beliggenhet og artefakter peker kom Egypts 18. dynasti. Graven kalles også **Chariot Tomb** («stridsvogsgraven»).

## Oppdagelse, utgravninger
Graven ble funnet i januar 1909 av E. Harold Jones, som gravde for Theodore M. Davis. Davis tilskrev imidlertid funnet Edward R. Ayrton og angav funnåret til  1907. Utgravingene ble foretatt i 1909 av Jones.

## Beliggenhet og arkitektur
KV58 befinner seg i nærheten av Horemhebs grav og blir på grunn av dette og av sinn byggemåte betraktet som en «satellitgrav» til KV57. Graven består av to nedadstigende ganger (A og B). Det eneste kammeret der ned er udekorert og har en størrelse på 19,66 m². Anleggets samlede volum er på 48.86 m³. Inngangssjakten er etter undersøkelsen blitt blokkert på nytt.

## Funn
Jones fant de forskjellige artefakter etter først å ha fjernet rundt to meter med fyllmasse i gangen og i kammeret. Ingen av de artefakter som ble funnet i KV58 angitt hvem som ble begravet her. Bare en ubeskrevet Ushabtifigur av kalsitt kunne tilordnes en begravelse. De øvrige funn var gullfolier som muligens stammet fra stridsvognsutstyr, tre knapper av kalsitt og møbelfragmenter fra Egypts 28. dynasti.

## Tolkning av funnene
Gullfoliene bærer Tutankhamons, Ankhesenamons og Ejes navn. Tutankhamons navn er tre ganger nevnt, Ejes kongenavn tre ganger og hans navn før trosbestigelsen fire ganger. Nicholas Reeves ytrer den formodning at disse gjenstander stammer fra WV23, Ejes grav, og at KV58 tyder på at denne kongen ble overført til en ny grav i nærheten av KV57. Videre består det ifølge ham den mulighet at graven ble brukt som gjemmested for mumier.

## Referanser


## Litteratur
* Nicholas Reeves, Richard. H. Wilkinson: *Das Tal der Könige. Geheimnisvolles Totenreich der Pharaonen.* Econ, München 1997. ISBN 3-8289-0739-3.

## Eksterne lenker
* Theban Mapping Project: KV58
Victor Loret

**Victor Clément Georges Philippe Loret** (født 1. september 1859 i Paris, død 3. februar 1946 i Lyon) var en fransk egyptolog.

## Liv og virke
Victor Loret var sønn av organisten Clément Loret. Han studerte under Gaston Maspero ved École pratique des hautes études. 

I 1881 reiste Loret til Egypt, der han virket ved det mot slutten av 1885 grunnlagte Mission archéologique française i Kairo. Han arbeidet en tid for egyptologen Eugène Lefébure med innskrifter oppdagert i Kongenes dal og andre thebanske graver. Fra 1886 til 1897 underviste han i egyptologi ved Universitetet i Lyon. Fra 1897 til 1899 var han generaldirektør ved den egyptiske oldsaksmyndighet. Årene 1898 og 1899 oppdaget han gravene til faraoene Thutmosis I (KV38), Thutmosis III (KV34) og Amenophis II (KV35), tre av de eldste og viktigste av gravene i Kongenes dal. 

Flere kongelige mumier var blitt flyttet til KV35 for å beskytte dem mot gravrøvere av Amun-ypperstepresten Pinedjem under det 21. dynasti.

Oppdagelsen av de følgende graver i Kongenes dal tilskrives Victor Loret: KV32, KV33, KV35, KV36, KV38, KV40, KV41 og KV42. Hans krav på også å ha oppdaget KV34 er blitt betvilt av noen egyptologer som mener at den ære må gå til en av hans lokale formenn.

Fra 1900 til 1929 underviste han igjen ved Universitetet i Lyon.

## Publikasjoner

* *Le tombeau d'Aménophis II et la cachette royale de Biban el-Molouk*, n°3, pp.98-112, BIE, Le Caire, 1899.  
* *Le tombeau de Thoutmès III à Biban el-Molouk*, n°3, pp.91-97, BIE, Le Caire, 1899.   
* Avec A. Bonnet, *L'oryx dans l'ancienne Égypte, étude sur le nom égyptien de l'oryx*, H. Georg, Lyon, 1908.

## Referanser


## Litteratur
* Morris L. Bierbrier: *Who was who in Egyptology.* 4th revised edition. Egypt Exploration Society, London 2012, ISBN 978-0-85698-207-1, s. 337-338.

## Eksterne lenker
* 
* Dictionnaire critique des historiens de l’art
KV32

**KV32**, et gravkammer i Kongenes dal i Egypt, er gravstedet til Tia'a, farao Amenhotep IIs hustru og farao Thutmose IVs mor.

Gravkammeret ble oppdaget i 1898 av Victor Loret. Det er uferdig og udekorert, og låper 40 meter innover i fjellet. Den del av den ble penetrrert da oldtidens gravere arbeidet med KV47, det opprinnelige gravstedet for Siptah.

KV32 er ennå ikke (2016) blitt fullstendig tømt og utgravd.

## Eksterne lenker

*Theban Mapping Project: KV32 - Includes detailed maps of most of the tombs.
Beleiringen av Lille i 1708

**Beleiringen av Lille** (12. august - 10. desember 1708) var en viktig operasjon i 1708 under den spanske arvefølgekrigen. Etter et standhaftig forsvar i 120 dager kapitulerte den franske garnisonen i byen og festningen Lille, kommandert av marskalk Boufflers for styrkene til Hertugen av Marlborough og prins prins Eugene.

Beleiringen ble kjent i sin samtid som  ***l'affaire des poudres*** (*«[[Krutt|kruthendingen]]»*), hvor Chevalier de Luxembourg med 2&nbsp;000 kavalerister passerte gjennom de allierte linjene og klarte å levere 40&nbsp;000 pund krutt til forsvarerne.
Beleiringen var mulig fordi en fransk armé ble utslettet i slaget ved Oudenarde og ved at en førte i land ved Ostend store mengder ammunisjon og mat etter slaget ved Wijnendale. Under det meste av felttoget kommanderte Eugene styrken som beleiret Lille, mens Marlborough kommanderte styrkene som dekket disse mot franskmennene i området. I en kort periode sent i september, etter at Eugene ble skadet den 21., tok Marlborough kommandoen over både omringerne  og dekningsstyrken.

Den 22. oktober gikk de allierte inn i byen med enorme tap, 12&nbsp;000 mann. Boufflers holdt ut  motstanden fra citadellen i Lille i flere uker, og påførte de allierte ytterligere tap på 4&nbsp;000 mann. Mens den dyktige manøvreringen til de allierte frustrerte franskmennene som prøvde å redde den dyrebare festningen—den siste viktige franske bastionen nord i Flandern—førte det heltemodige forsvaret til Boufflers at beleiringen varte godt inn i vinteren, frem til at en ikke lenger kunne utføre tokt mot Frankrike det året. Det franske forsvaret i Lille trakk seg tilbake med full krigsære.

Med tapet av Lille forsvant det franske nærværet i Nord-Flandern, og de allierte vendte seg mot Gent, og tok byen sent i desember. En invasjon Frankrike sommeren etter langs den åpne korridoren gjennom Lille, stoppet derimot opp med det blodige slaget ved Malplaquet.

## Litteratur
* 
* Lynn, John A. The Wars of Louis XIV, 1667–1714. Longman, (1999). ISBN 0-582-05629-2
* 

## Eksterne lenker
* Beleiringen av Lille 1708
Jeff Bradstreet

**James Jeffrey Bradstreet** (født 6. juli 1954 i Rutherford County i Nord-Carolina i USA, død 19. juni 2015) kjent som **Jeff Bradstreet**, var en amerikansk lege, homøopat og predikant.

Bradstreet fikk sin legelisens i 1984 etter å ha tatt sin utdannelse ved University of South Florida. Han drev International Child Development Resource Center i Florida, medisinpraksis i Georgia og en homøopatisk klinikk i Arizona. Han underviste også i nevrovitenskap og om barns utvikling ved Southwest College of Naturopathic Medicine.

I 1994 fikk Bradstreet en sønn som senere viste seg å være autist. Han mente da at denne tilstanden var utløst av en kvikksølvforbindelse i en vaksine gutten fikk da han var 15 måneder gammel. Senere har han publisert rapporter hvor han hevder en sammenheng mellom kvikksølvforgiftning og autisme, en hypotese som avvises av det vitenskapelige miljø. Han mottok også kritikk for å ha prøvd å behandle autistiske barn med kelatterapi.

I juni 2015 ble Bradstreets klinikk i Georgia gjennomsøkt av agenter fra Food and Drug Administration på jakt etter bevis for ulovlig virksomhet. Få dager senere ble han funnet død etter det som ble betraktet som et selvmord.

## Referanser
Polytomi

**Polytomi** er et biologisk begrep innen fylogenien. Polytomi oppstår når en stamfar har mer enn to umiddelbare etterkommere (forgrening med mange delingsledd), og det blir vanskelig å bestemme slektsforholdet dikotomisk, noe som gir flere avstamningslinjer.

Det anerkjennes to typer polytomi; såkalt *myk polytomi* og *hard polytomi*. Myk polytomi er et resultat av ufullstendig fylogenetisk informasjon; for eksempel når linjer separerer til ulike tid, noe som betyr at enkelte linjer blir nærmere beslektet med hverandre enn med de andre linjene. Hard polytomi representerer separasjon av tre linjer eller flere fra samme stamfar, uten at noen populasjoner, slektsledd eller genpooler rekker å utvikle seg i mellomtiden. Dette fører til at søsterarter blir stående like nært eller lagt fra hverandre.

## Se også
* Dikotomi
* Trikotomi
* Evolusjonsteori

## Referanser
Xenokeryx

***Xenokeryx*** («merkelig horn» på gresk) er en utdødd slekt av drøvtyggere kjent fra miocen, fra 16 til 11 millioner år siden. Xenokeryx var et partået klovdyr som tilhørte den utdødde familien *Palaeomerycidae*, som var i slekt med dagens sjiraffer.

Typearten *Xenokeryx amidalae* ble funnet i det sentrale Spania og bærer et unikt T-formet utspring fra toppen av hodet. Det spesifikke tilnavnet *amidala* refererer til rollefiguren Padmé Amidala fra Star Wars-filmene, «på grunn av den slående likheten som det occipitale vedheng til Xenokeryx har til en av frisyrene som den nevnte rollefiguren viser i spillefilmen *[[Star Wars Episode I: Den skjulte trussel|Den skjulte trussel]]*.»

## Referanser




## Eksterne lenker
*
Dan Olmsted

**Dan Olmsted** var en amerikansk reporter og tidligere redaktør for United Press International (UPI), et nyhetsbyrå eid av News World Communications som er tett knyttet til trossamfunnet Den Forente Familie.

## ''The Age of Autism''

I perioden 2005 til 2007 skrev Olmsted hyppig om sine observasjoner relatert til en global økning i antall tilfeller av autisme som ble diagnostisert. Denne artikkelserien kalte han *The Age of Autism*. Til tross for at den tilgjengelige forskning tilsier at autisme primært er et genetisk avvik og økningen i antall diagnoser i hovedsak skyldes endringer i diagnosekriteriene, hever Olmsted at økningen skyldes kvikksølvforgiftning, i hovedsak fra vaksiner, og at det genetiske kommer i annen rekke.

### Kritikk

Myten om at det er en sammenheng mellom kvikksølvforbindelser i MMR-vaksinen og autisme er grundig tilbakevist gjennom mange store studier, og kan spores tilbake til en forfalsket studie utført av den britiske forskeren Andrew Wakefield. Andre reportere har kritisert Olmsted for å skrive villedende om temaet, og at han kun har rapportert de observasjonene som stemmer med hans forutinntatte konklusjon.

## Referanser


## Eksterne lenker
* AgeOfAutism.com - *Age of Autism*
KV33

**KV33** er et gammelegyptisk gravkammer i Kongenes dal ved Luxor. Det ble oppdaget i 1898 av Victor Loret. Det er ukjent hvem graven var for. Ifølge  Baedeker av 1902 dreier det seg om en liten grav. Den består av to udekorerte tomme kammer og kunne nås med en trapp.

KV33 ligger nordøst for KV34. Egyptologen Elizabeth Thomas mener at den var ment for bisettelsen av farao Thutmosis III. Men Arthur Weigall mener at graven var for en kongelig slektning av Thutmosis III, eller for hans vesir Rechmire.

Den ubenyttede graven er ikke blitt fullstendig frilagt og den er ikke detaljert publisert. Noen nøyaktig plantegning foreligger ikke (2016). Den er ikke lenger tilgjengelig; inngangen er blitt overbygd.

## Litteratur
* Karl Baedeker: *Ägypten: Handbuch für Reisende.* 5. überarbeitete Ausgabe, K. Baedeker-Verlag, Leipzig 1902.
* Nicholas Reeves, Richard H. Wilkinson: *Das Tal der Könige. Geheimnisvolles Totenreich der Pharaonen.* Bechtermünz, Augsburg 2000, ISBN 3-8289-0739-3, s. 183.

## Referanser


## Eksterne lenker
Theban Mapping Project: KV33
Pitohuier

* Giftpitohui
* Vekselpitohui

**Pitohuier** (*Pitohui*) er ei slekt med sangfugler i ordenen spurvefugler. Slekten inngår i pirolfamilien (Oriolidae) og består av kun to arter, som begge er endemiske for Ny-Guinea og omkring  store. Fjærdrakten er i hovedsak oransj og sort, kanskje et omen som varsler at disse fuglene er giftige.

## Pitohuiene er giftige
Pitohuier har kraftige toksiner i hud og fjær (oppdaget av ornitologen Jack Dumbacher i 1989), og selv om kjøttet er mindre toksisk bør det trolig ikke spises. Allikevel gjør lokalbefolkningen det, men det krever kunnskap og nøyaktighet. Skinn og fjær må fjernes først, uten at toksinet sprer seg til kjøttet.

Giften består av et homobatrachotoksin (et steroid nevrotoksisk alkaloid derivat i gruppen batrachotoksiner). Dette er en ekstremt potent gift, som først ble oppdaget hos pilgiftfrosker (i slekten *Phyllobates*) i Sør-Amerika. Eksperimenter med laboratoriemus viser at batrachotoxin  er en av de mest potente alkaloider som er kjent. Effekten på mus (injisert under huden) er ifølge LD<sub>50</sub> er . Det betyr at toksisiteten er femten ganger større enn for curare, over 250 ganger større enn stryknin, og hele  ganger større enn for nervegassen sarin.

Det er ukjent om giften gjør disse fuglene mindre sårbare for sine naturlige predatorer, men den kan tenkes å være en forsvarsmekanisme. Likeledes er det, som for pilfroskene, uklart hva kilden til toksinene er. En hypotese er at giften stammer fra næringsopptaket og kommer fra børstebiller i slekten *[[Choresine]]*. Lokalbefolkningen hevder at disse billene gir lignende reaksjoner (nummenhet) i huden, munnen og øynene som fuglene gir. Studier viser dessuten at disse artene eter sånne biller.

## Taksonomi
Tidligere ble pitohuiene regnet til plystrerfamilien (Pachycephalidae), men studier fra 2008 og 2010 demonstrerte at slekten var parafyletisk. Det førte til at de fleste artene ble systematisert til andre slekter, og kun to arter var tilbake. Disse utgjør imidlertid en monofyletisk familie sammen med fikenfugler (*Sphecotheres*) og piroler (*Oriolus*), og er derfor flyttet til pirolfamilien (Oriolidae). Det hersker imidlertid ikke full enighet om dette i øyeblikket, så flere har valgt å la disse artene bli i plystrerfamilien inntil videre (blant annet nettstedet HBW Alive, som speiler innholdet i «Handbook of the Birds of the World» og endringer som følger av ny forskning). Der blir de ført opp sammen med fire andre pitohuier (*P. incertus*, *P. ferrugineus*, *P. cristatus*, og *P. nigrescens*) og en rekke andre slekter.

## Arter
Norske navn er i henhold til Norsk Ornitologisk Forening.

* Oriolidae Pirolfamilien
** *Pitohui* Pitohuier
*** *Pitohui dichrous* Giftpitohui, utbredt på Ny-Guinea, inkludert øya Yapen
*** *Pitohui kirhocephalus* Vekselpitohui, utbredt på Ny-Guinea og noe øyer (20 underarter er beskrevet)

## Referanser




## Litteratur
*

## Eksterne lenker
*
KV36

**KV36** er gravkammeret for den oldtidsegyptiske embedsmann Maiherperi fra Egypts 18. dynasti. Det ligger sørvest i den øslige del av Kongenes dal, halvveis mellom gravene KV35 og KV13 for henholdsvis Amenophis II og Baja. Den lille og udekorerte sjaktgraven ble oppdaget i 1899 av Victor Loret i hans annen utgravningssesong og var det første funn av en mer eller mindre uberørt grav i Kongenes dal. Kammeret ble funnet på det nærmeste intakt. Det er omkring 3,8 m langt, 4 m bredt og ca. 1,6 m høyt. Sjakten er omkring 6 m dyp. 

## Gravkammeret og funnene

Det lille kammeret har en ytre kassekiste og tre menneskeformede (antropoide) likkister, hvorav den ene stod for seg selv og ikke del av kisteensembelet. De begge ytre kistene er svarte og forgylte, den innerste helt forgylt. Den kisten som var utenom ensemplet var ubemalt og bare tildels forgylt. 

I kistene lå Meiherperis mumiemaske og mumie. Det dreier seg om en yngre mann med entydig nubiske/negroide trekk, og det var påført tittelen  *[[Viftebærer ved kongens høyre]]* og *Barn av [[Kap (Egypt)|kap]]*. Bortsett fra funnet av kisten i Kongenes dal er intet kjent om Maiherperi.

## Litteratur
* Georges Daressy: *Fouilles de la Vallée des Rois 1898–1899.* Kairo 1902, S. 1–62.
* Christian Orsenigo: *La tomba di Maiherperi (KV 36).* In: *La Valle dei Re Riscoperta, I giornali di scavo Vitor Loret (1898-1899) e altri inediti.* Milano 2004, S. 214–221, 271–281.
* Nicholas Reeves, Richard H. Wilkinson: *Das Tal der Könige. Geheimnisvolles Totenreich der Pharaonen.* Bechtermünz, Augsburg 2000, ISBN 3-8289-0739-3, S. 179–81.
* Georg Schweinfurth: *Neue Thebanische Gräberfunde.* I: *Sphinx* III (1900), S. 103–07.

## Referanser


## Eksterne lenker
* 
* Theban Mapping Project: KV36 
* Der Papyrus des Maiherperi
KV40

**Tomb KV40** er et gravkammer i Kongenes dal i Egypt. Det er ukjent hvem som først lå i graven. Bare den øvre del av sjakten er tilgjengelig; resten er blokkert av fyllmasse, intet er kjent om anleggets utforming.

Selv om gravkammeret ble utgravd av Victor Loret i 1899, ble det ikke publisert noen rapport fra arbeidet.

Utgravninger i 2014 bragte for dagen minst 50 kongelige av lavere rang i en rekke sidekammere. På grunnlag av inskripsjoner på balsameringskrukker klarte egyptologer å identifisere mer en 30 av dem. Det dreide seg om slekt av  Thutmosis IV og Amenhotep III.

## Referanser


## Eksterne lenker
*Theban Mapping Project: KV40 – Includes detailed maps of most of the tombs.
Richard Deth

**Richard Carlton Deth** (født 23. mars 1945 er en amerikansk professor i farmakologi ved Northeastern University i Boston. Han sitter i det vitenskapelige råd hos organisasjonen National Autism Association.

Deth har publisert studier vedrørende hvilken rolle D4 dopamin-reseptorer spiller i forhold til psykisk sykdom. Han har også vært en betydelig stemme i kontroversene knyttet til myten om at kvikksølvforbindelsen thiomersal kan utløse autisme, og Deth har begrunnet sin støtte til denne hypotesen med at barn er mer utsatt for kvikksølvforgiftning fordi de har lavere evne til å skille ut giftige tungmetaller. Han har ved to anledninger avgitt sine synspunkter til den amerikanske kongressen. Store vitenskapelige studier har imidlertid avvist at det finnes noen slik forbindelse. Deth har forsvart den britiske forskeren Andrew Wakefield som stod bak den forfalskede studien som var opphavet til myten om MMR-vaksinen og autisme, og mener han er utsatt for et komplott.

## Referanser


## Eksterne lenker
*
KV41

**KV41** er et gravkammer i Kongenes dal i Egypt. Dette var den siste graven funnet av den franske egyptologen Victor Loret, i 1899. Den er ikke blitt utgravd eller undersøkt. Det er uklart hvem graven tilhører; det kan eventuelt ha vært Tetisheri.

## Eksterne lenker
* Theban Mapping Project: KV41 - Includes detailed maps of most of the tombs.
KV42

**KV42** er et gammelt egyptisk gravkammer i Kongenes dal i Egypt. Det ble bygd for Hatshepsut-Meryetre, farao Thutmose IIIs hustru, men hun ble likevel ikke begravet der. Den ble derimot brukt for Sennefer, en borgermester i Teben under Amenhotep IIs regjering, og av en rekke av hans familiemedlemmer. Graven har et kartusjformet gravkammer, som flere av andre graver fra tidlig del av det 18. egyptiske dynasti.

## Referanser


## Eksterne lenker
* Theban Mapping Project: KV42 -  Includes detailed maps of most of the tombs.
Kiss×sis

|}
 er en japansk manga rettet mot menn. Den ble skrevet og illustrert av Bow Ditama. Den ble serialisert i *Bessatsu Young Magazine* (som nå heter *[[Young Magazine]]*) 11. desember 2005 og har siden blitt gitt ut i femten volumer av Kodansha. Mangaen ble senere tilpasset til to animeserier lagd av Feel; en tolvepisiders TV-serie ble kringkastet mellom 4. april og 21. juli 2010 av AT-X, og en OVA-serie ble gitt ut mellom 22. desember 2008 og 6. april 2015.

## Handling
Keita Suminoe går i tredje klasse på ungdomsskolen, og bor sammen med faren sin, stemoren sin, og sine to eldre stesøstre, Ako og Riko. Etter at faren hans giftet seg på nytt, så har stesøstrene hans alltid vært nær han og støttet han. Men i det siste så har søstrene begynt å ha mindre platonisk kjærlighet for Keita, men mer romantisk kjærlighet. Ako og Riko flørter ofte med Keita, og Keita blir stresset av dem, og prøver å ikke gi etter til dem.

## Referanser


## Eksterne lenker
* 
*
KV39

**KV39** er et gravkammer i Kongenes dal i Egypt. Det er en av mulige fgravsteder for farao Amenhotep I. Den er høyt oppe i klippene, godt unna dalbunnen og andre kongelige gravsteder. Den ligger ved en liten wadi som løper fra østsiden av Al-Qurn, rett under ryggen der *village de repos* (arbeidernes hvileområde) ligger.

Ikke bare er beliggenheten uvanlig, det er også gravens utforming. Den har to akser, en i øst og en i sør. Den ble oppdaget av Macarious og Andraos, som arbeidet for Victor Loret, men ikke fullstendig utforsket den gang. Da gravkammeret ble utgravd og nøyere studert i 1990-årene av egyptologen John Rose ble det funnet attester for Thutmose I, Amenhotep I og muligens Thutmose II. Stedet ble ytterligere utforsket i 2002 av Ian Buckley; hans team korrigerte plantegningene og fant potteskår.

Et annet mulig gravsted for Amenhotep I er AN B.

## Referanser


## Eksterne lenker
*Theban Mapping Project: KV39 - Includes detailed maps of most of the tombs.
Beleiringen av Port Royal i 1707

**Beleiringen av Port Royal** i 1707 var to separate forsøk av engelske kolonister fra New England på å erobre Acadia (som i dag omtrent utgjør de kanadiske provinsene Nova Scotia og New Brunswick) ved å erobre hovedstaden Port Royal (i dag Annapolis) under Dronning Anne-krigen. Begge forsøkene ble gjort av militssoldater fra kolonien og var ledet av menn som ikke hadde erfaring med beleiringer. Festningen i Port Royal klarte lett å stå imot begge forsøkene, med støtte fra acadiske og indianske militssoldater utenfor fortet.

Den første beleiringen startet den 6. juni 1707 og varte 11 dager. Den engelske obersten John March klarte å opprette stillingen nær fortet i Port Royal, men ingeniørene hans hevdet at de nødvendige kanonene ikke kunne settes i land, og styrken trakk seg tilbake etter uenigheter i krigsrådet. Den andre beleiringenn
begynte den 22. august og klarte aldri å sikre en god leir på grunn av godt, organisert forsvar av den acadiske guvernøren Daniel d'Auger de Subercase.

Beleiringsforsøket ble regnet som en katastrofe i Boston og kommandantene ble hånet da de kom tilbake. Port Royal ble erobret i 1710 av en større styrke som inkluderte soldater fra den britiske hæren. Dette markerte slutten på det franske styret på halvøyområdet av Acadia

## Kilder

* 
*
Beleiringen av Barcelona

**Omleiringa av Barcelona** var et slags mot slutten av den spanske arvefølgekrigen (1701-1714) der erkehertug Karl av Østerrike (støttete av Storbritannia og Nederland bekjempet Filip V av Spania, støtten av Frankrike, kjemp om den spanske kronen. 

## Opptakt
I den første delen av krigen hadde Barcelona tilfalt styrkene til erkehertug Karl. Flåten hans ankret opp i havnen den 22. august 1705 og soldatene beleiret byen. Disse soldatene tok senere festningen Montjuïc og benyttet denne til å bombardere byen til han overgav seg 9. oktober samme året. 

## Slaget
Selv om det nylig slåtte katalanske hoffet da støttet erkehertugen mot Filip V, var ikke de fransk-spanske styrkene sterke nok til å prøve å gjenerobre byen før 1713. Den 25. julen det året var byen omkringa av styrkene fra Bourbon, men angrepet gav ikke resultat på grunn av for lite artilleri. Bourbonene ventet på 20 000 mann i forsterkninger som kom frem i april-mai 1714. De begynte å angripe på ny, kommandert av Hertugen av Berwick, og etter å ha gått inn i byen den 30. august, klarte til slutt Bourbon å ta byen tilbake den 11. september. Denne datoen ble i dag minnet som nasjonaldagen til Catalonia, også kalte Leene Diada.

## Ettervirkning
Krigen endte i 1714 da styrkene som støtte erkehertugen overgav seg til den fransk-spanske armeen, og dette markerte starten på en 200 år lang periode med undertrykkelse av det katalanske selvstyret, som speilte den større sentraliseringa i de forskjellige monarkiene på det europeiske kontinentet. Da den den spanske arvefølgekrigen var over, ble Spania i røynda fra et samlede kongedømmet til et sentralisert ett. Forsvarerne av byen ble gravlagt på samme gravplass, i dag en åpen plass, Fosser dere leser Moreres, det katalanarane samler seg hver 11. september. 
## Litteratur
* Carlos Collado Seidel: *Kleine Geschichte Kataloniens.* München 2007, S.&nbsp;100f.
* Ottokar Machalicky: *Der spanische Successions-Krieg. Feldzug 1713.* Wien 1892, S.&nbsp;384–393.
* Tony Jaques: *Dictionary of battles and sieges.* Vol.1, Westport, 2007, S.&nbsp;108.
Basismatvare

En **basismatvare** er en matvare som danner grunnlag for den daglige kost. Hva som inkluderes blant basismatvarer, varierer i forskjellige deler av verden, men ofte inngår billige, stivelsesholdige og vegetabilske matvarer som kan lagres i lang tid. Selv om en basismatvare i seg selv er nærende, inneholder den ikke tilstrekkelig mange mikronæringsstoffer og proteiner, og den må suppleres med andre matvarer for å unngå feilernæring.

Mye av det som teller som basismatvarer, kommer fra planter, især kornsorter som hvete, mais og ris og rotfrukter som poteter, neper, taro og maniok. Andre eksempler på basismatvarer er bønner, matbanan, brødfrukt, linser og sago.
Bakelse

**Bakelse** er et svensk ord for et bakverk presentert i porsjonsstørrelse, til forskjell fra en *tårta* (kake) som består av flere porsjoner. Begrepet *bakelse* brukes om sammensatte bakverk som består av fløte- eller smørkrem, frukt eller syltetøy og en bunn laget av deig. Kjeks eller fruktdesserter regnes ikke som *bakelse* selv om de inneholder noen av de samme ingrediensene og lages i porsjonsstørrelse.

Ordet *bakelse* kommer fra tysk "gebackels" som betyr bakverk eller noe som er bakt. Bakelse fikk ikke sin nåværende betydning som sukkerbrød før på 1600-tallet.

Eksempler på bakelse er napoleonskake, budapestkake og semle.

## Referanser
Tanaka-kun is Always Listless

***Tanaka-kun wa Itsumo Kedaruge*** (田中 く ん は い つ も け だ る げ? "Tanaka-kun er alltid sløv") er en Shonen-serie trykt og tegnet av Nozomi Uda. Den er utgitt av Square Enix i nettmagasinet Gangan Online siden juli 2013. Handlingen dreier seg rundt den late skoleeleven Tanaka og hans klassekamerat Otha, som nekter å la ham være i fred. Serien har solgt mer enn én million eksemplarer. En anime-adapsjon av Silver Link begynte i 2016.

## Handling
Tanaka-kun sukker hele tiden, lener seg på albuene, og ser alltid ut som han er trøtt. Vanligvis ønsker Tanaka-kun å slappe av og ikke gjøre noenting. Likevel er han umulig å mislike. Det vil si, helt til han møter den ganske rolige, men store Ohta-kun. Ohta-kun vil ikke la Tanaka-kun være som han er, når de to er sammen, prøver Ohta-kun sitt beste for å få vennen til å åpne mer opp for omverdenen. Miyano, Tanaka og Othas klassekamerat, beundrer Tanakas slappe og uanstrengte oppførsel og gjør hva som helst for å bli mer som ham. Hun vil ikke røpe årsaken til at hun ønsker å oppnå sløvhet på samme nivå som Tanaka. Tanaka og Otha mistenker at hun har en crush på Tanaka, men bestemmer seg likevel for å hjelpe henne. Dessverre har hun ikke det som kreves for å være giddesløs.

## Eksterne lenker
* 
*"Tanaka-kun is Always Listless BD/DVDs Include Bonus Anime Episodes"
*"Japanese Comic Ranking, July 21–27"
Warnow

**Warnow** er en typisk lavlandselv i delstaten Mecklenburg-Vorpommern. Kilden er i Grebbin, en liten landsby 10 kilometer nord for Parchim, i den vestre enden av Mecklenburgische Seenplatte. Dette er like ved vannskillet mellom Nordsjøen og Østersjøen. Den flyter nordover gjennom Sternberg, Bützow og Schwaan, før den når den store byen Rostock og utløpet ved havnebyen Warnemünde ved Østersjøen.

Navnet *Warnow* er av slavisk opprinnelse, og betyr «kråkeelv» eller «ravneelv». 

## Referanser


## Eksterne lenker
*
Abbott-papyrusen

**Abbott-papyrusen** (*EA 10221*) er et papyrusfunn fra oldtidens Egypt. Her finnes den eldste bevarte utredning om gravplyndring (lignende beretninger finnes også i Amherst-papyrusen, Harris I papyri og Mayer papyri). Manuskriptet dateres til cirka 1100-tallet f.Kr. under det 20. egyptiske dynasti og oppbevares i dag i  British Museum i London.

## Manuskriptet
Abbott-papyrusen er en godt bevart papyrusrull med en størrelse på cirka 220 × 42,5 cm.

Teksten er skrevet både på rectosiden og på versosiden. Rectosiden omfatter 7 tekstkolonner med en bredde på mellom 25 og 30 cm. Versosiden omfatter bare 2 kolonner med en bredde på mellom 18 og 20 cm, her finnes navnene på samtlige mistenkte tyver nedtegnet.

Manuskriptet beskriver at *Paser*, borgermester over Tebens østre del, hadde mottatt rapporter om gravplyndringer av flere av de kongelige gravplassene i nekropolen omkring Teben og Kongenes dal på vestre side av Nilen. Paser startete en utredning i det 16. regjeringsåret av Ramses IXs regjeringstid selv om gravområdet ikke lå innen hans forvaltningsområde. Utredningen skulle påvise kompetansesvikt hos hans rival *Paweraa* (borgermester over Tebens vestre del). Utredningen viste imidlertid at bare én grav (farao Sobekemsaf II, Egypts 17. dynasti) var blitt plyndret, noe som setter Paser i en dårlig stilling oppimot Paweraa.

Teksten er skrevet i hieratisk skrift og manuskriptet dateres til cirka 1140 f. Kr. i Ramses IXs regjeringstid. Den britiske egyptologen Thomas Eric Peet fastlegger datoen til en 4-dagers periode mellom den 18. og den 21. dagen i den 3, måneden av oversvømmelsesmåneden (Akhet).

## Historie
Det er ikke kjent når papyrusen ble oppdaget. Men den ble innkjøpt til British Museum i 1857 i Kairo fra Dr. *Henry William Charles Abbott*. Det er trolig at papyrusen ble funnet i Teben.

Manuskriptet gir et godt innblikk i rettsvesenets struktur i datidens Egypt, det bekrefter også den tiltagende uorden i samfunnsstrukturen som rådet i slutten av det 20. dynasti.

I 1871 publiserte Gaston Maspero en første beskrivelse i boken *Une Enquête judiciaire à Thébes au temps de la XXe dynastie*. I 1899 publiserte Samuel Birch en beskrivelse i François Chabas bok *Oeuvres diverses vol. I*. I 1930 publiserte Thomas Eric Peet en oversettelse i boken *The Great Tomb Robberies of the Twentieth Egyptian Dynasty*.

Manuskriptets arkivnummer på British Museum er *EA 10221*.

## Referanser


## Litteratur
* 

## Eksterne lenker
* Om Abbott-papyrusen
* Bilde av Abbott-papyrusen
Papyrus Harris I

**Papyrus Harris I** er den lengste papyrusrull som hittil (2016) er blitt funnet. Den har en lengde på ca 42 meter. Manuskriptet er fra ca. 1100-tallet f.Kr. og oppbevares på British Museum i London.

## Manuskriptet
Papyrusrullen er oppdelt i fem avsnitt  med 117 kolonner og ca. 12-13 rader per kolonne. Teksten er skrevet i hieratisk skrift.

De tre første avsnitt inneholder en liste over tempelbygg i forskjellige byer og andre gudegaver under farao Ramses III' regjeringstid under Egypts 20. dynasti. Femte avsnitt er en historiedel med blant annet beskrivelser av Setnakhte, Ramses III, kampen mot sjøfolkene og beskrivelser av forskjellige nabofolk. Manuskriptet slutter med Ramses III' død og sønnen Ramses IV' tiltreden. De første tre avsnitt har også bilder av Ramses III og av forskjellige guder.

Manuskriptets arkivnummer i British Museums ambrosianske bibliotek er *EA 9999/43*.

## Historie
Papyrusrullen er del av et større papyrusfunn på Nilens vestre flodbanke nær Medinet Habu i Egypt. Tilkomsten dateres til år 1151 f.Kr..

I februar 1855 ble deler av funnet kjøpt av britiske *Anthony Charles Harris* og havnet i privat eie. Harris stykket opp rullen i åtte deler. Etter Harris' død i 1869 la hans datter *Selima Harris* ut samlingen til salg. I 1872 ble hele samlingen kjøpt inn av Samuel Birch til British Museum der den finnes fortsatt.

## Referanser


## Eksterne lenker
* British Museum om Harris I-papyrusen
* Bilder fra Harris I-papyrusen
CARIFTA Games 2013

**[[CARIFTA Games]] 2013** ble arrangert fra 30. mars til 1. april 2013, på Thomas Robinson Stadium i Nassau på Bahamas. Dette var syvende gang dette mesterskapet ble arrangert på Bahamas. 

## Austin Sealy Award
Austin Sealy Award deles ut i hvert mesterskap, til en utøver som utmerker seg resultatmessig. Shaunae Miller fra Bahamas vant denne prisen etter å ha vunnet tre gullmedaljer, på 200 meter, 400 meter og 4 x 100 meter stafett i U20-klassen. Hun satte mesterskapsrekord på 200 meter med 22,77 sekunder. 

## Rekorder
Totalt 7 nye mesterskapsrekorder ble satt.

;Note:

## Medaljeoversikt
Medaljevinnere:
### Gutter under 20 (junior)

†: Åpen for både junior og ungdom.
‡: Oppvisningsøvelse (ingen medaljer).

### Jenter under 20 (junior)

†: Åpen for både junior og ungdom.
‡: Oppvisningsøvelse (ingen medaljer).

### Gutter under 17 (ungdom)

‡: Oppvisningsøvelse (ingen medaljer).

### Jenter under 17 (ungdom)

### Special Olympics - gutter

‡: Oppvisningsøvelse (ingen medaljer).

### Special Olympics - jenter

‡: Oppvisningsøvelse (ingen medaljer).

## Medaljestatistikk
Medaljestatistikk publisert av CARIFTA Games 2013s organisasjonskomité:

## Deltakere
Ifølge en uoffisiell telling (unntatt stafetter og special olympics) deltok 423 utøvere fra 25 land. 

* (5)
* (5)
* (3)
* (59)
* (28)
* (23)
* (22)
* (12)
* (7)

* (10)
* (3)
* (13)
* (17)
* (8)
* Haïti (12)
* (69)
* (9)

* (9)
* (6)
* (4)
* (5)
* (12)
* (40)
* (24)
* (18)

## Referanser


## Eksterne lenker
;Generelt:
* www.carifta2013.com (arkivert)

;Resultater:
* CFPI Timing & Data - Results Boys
* CFPI Timing & Data - Results Girls
* MileSplit - Results Boys
* MileSplit - Results Girls
* Nation News - Final medal standings at CARIFTA (arkivert)
Svenska Amerika Linien

**[[Aksjeselskap#Andre land|AB]] Svenska Amerika Linien** (**SAL** i dagligtale), internasjonalt kjent som **Swedish American Line**, var et svensk transatlantisk linjerederi som opererte havgående passasjerskip og linjeskip mellom Sverige og Nord-Amerika. 

Rederiet ble grunnlagt i desember 1914 under navnet **Rederiaktiebolaget Sverige-Nordamerika**, som startet post- og passasjertjeneste med amerikabåten SS «Stockholm», med første tur fra Göteborg til New York i 1915. I 1925 endret rederiet navn til Svenska Amerika Linien. 

SAL var blant de første som bygget amerikabåter med bestemmelser for slutt sesong av cruisefart, samt det første rederiet som installerte dieselmotorer på atlanterhavsskip. I 1975 ble rederiet tvunget til å forlate passasjertrafikken på grunn av økte driftskostnader, men lasteoperasjonene fortsatte frem til 1980-tallet.

## Flåte

## Referanser


## Eksterne lenker
*  Svenska Amerika Linjen | Fakta om fartyg
*  Svenska Amerika Linien (1915 - 1975) - Ellis Island
European Graduate School

**European Graduate School** (**EGS**) (tysk: *Universität für Europäische Interdisziplinäre Studien*) er en utdanningsinstitusjon med studiesteder i Malta og Sveits. Studieprogrammene er delvis basert på fjernundervisning og delvis på opphold ved studiestedene i Valletta i Malta og Saas-Fee i Sveits. Undervisningen foregår på engelsk. Institusjonen er akkreditert som universitet i Malta, men ikke på føderalt nivå i Sveits. Kantonsregjeringen i Wallis/Valais er imidlertid representert i styret og blant grunnleggerne av institusjonen.

Universitetet har to fakulteter: «Kunst, helse og samfunn» og «medier og kommunikasjon».

I kunst, helse og samfunn-fakultetet underviser blant annet i kunstterapi, fredsbygging og konfliktløsning. Fakultet for medier og kommunikasjon programmer innen kunst, filosofi, film, litteratur, og studere Internett fra et tverrfaglig perspektiv.

## Referanser


## Eksterne lenker
* European Graduate School
Ole Kristian Lauvli

**Ole Kristian Gjefle Lauvli ** (født 1994) er en norsk fotballspiller som spiller for .  

Han ble hentet til Raufoss i forkant av 2014-sesongen, og etablerte seg raskt på førstelaget. I sin første sesong imponerte han stort og kom etter hvert i søkelyset til den spanske 2. divisjonsklubben . 

## Referanser


## Eksterne lenker
* 
*  «Norsk 20-åring invitert på prøvespill i La Liga-klubb» på Dagbladet.no
Haloxylon ammodendron

***Haloxylon ammodendron*** er et lite tre i amarantfamilien. Det blir 1–9&nbsp;m høyt, mer sjeldent opptil 12&nbsp;m. Stammediameteren kan bli 50&nbsp;cm. Barken er gråhvit og veden hard og sprø. 

Treet vokser i sanddyner, på salt eller alkalisk jord og på sandige steder langs elver. Det er utbredt i Asia fra østbredden av Det kaspiske hav og Iran østover til Mongolia og Kina, der det finnes i provinsene Gansu, Indre Mongolia, Ningxia, Qinghai og Xinjiang.

## Litteratur

* 
* 

## Eksterne lenker
*
Haloxylon persicum

***Haloxylon persicum*** er et lite tre i amarantfamilien. Det blir 1–7&nbsp;m høyt. Barken er gråhvit og veden hard og sprø. Bladene er skjellignende og trekantede. Treet vokser på sandige steder i ørken. Det er utbredt i ørkenområdene fra Egypt og Den arabiske halvøy gjennom Iran og Sentral-Asia østover til Xinjiang i Kina.

## Litteratur
* 
*
* 

## Eksterne lenker
*
Haloxylon

* *[[Haloxylon ammodendron]]*
* *[[Haloxylon persicum]]*

***Haloxylon*** er ei slekt med busker eller trær i amarantfamilien. Bladene sitter motsatt og er redusert til skjell. De har C<sub>4</sub>-fotosyntese. Stammen er opprett og rikt forgrenet. De tvekjønnede blomstene sitter enkeltvis i bladhjørnene.

Slekta er utbredt i ørkenstrøkene fra Egypt gjennom Vest- og Sentral-Asia til Mongolia og Kina i øst. I de sentralasiatiske ørkenene Karakum og Kysylkum er de en svært viktig del av økosystemene. Andre trær og busker mangler, og fuglearter som krattsanger, topplerke, oasespurv, turteldue, hekkskvett og nattravn bygger reir oppe i eller på marka under disse plantene.

*Haloxylon* tilhørte tidligere meldefamilien. Flere arter som tidligere ble regnet til slekta, er nå flyttet til *[[Hammada (slekt)|Hammada]]*.

På russisk heter disse trærne саксаул, *saksaul*. Ordet er lånt som *saxaul* på flere språk.

## Litteratur
* 
* 
* 
* 

## Eksterne lenker
*
Edme Mentelle

**Edme Mentelle** (1730–1815) var en fransk kartograf, professor i geografi og historie og dikter.

Mentelle var fra 1760 til 1792 professor for historie og geografi ved École Militaire i Paris. Fra 1794 til 1795 underviste han i geografi ved École normale supérieure. I 1795 ble han innvalgt i Académie des sciences morales et politiques.

## Referanser
Norbert Hofer

**Norbert Gerwald Hofer** (født 2. mars 1971 i Vorau i Steiermark) er en østerriksk flyingeniør og leder for Freiheitliche Partei Österreichs (FPÖ). Han ble i oktober 2013 valgt som tredje-president i Østerrikes nasjonalråd. Hofer var kandidat ved presidentvalget i Østerrike 2016. Han tapte valget i andre valgomgang, etter opptelling av forhåndsstemmene.

Den 15. september 2019 ble Hofer valgt til leder av FPÖ.

Hofer vokste opp i Pinkafeld i Burgenland. Etter sin matura gikk han på Höhere Technische Bundeslehranstalt für Flugtechnik i Eisenstadt, og arbeidet deretter som systemingeniør ved Lauda Air. Under en paragliderulykke i 2003 skadet han ryggen og ble tvunget til å gå med stokk.

Han er gift for andre gang og har fire barn.

## Referanser
Phoenicopterus

* Chileflamingo
* Rosenflamingo
* Rødflamingo

***Phoenicopterus*** er ei slekt i flamingofamilien (Phoenicopteridae) som består av tre arter, hvorav to lever i Den gamle verden og en i Den nye verden.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen *et al.* (2008, 2017, 2020). Eventuelle beskrivelser i parentes er ikke offentlige, men kun midlertidige i påvente av et offentlig navn.

* Mirandornithes
** Podicipediformes, dykkerfugler
** Phoenicopteriformes, flamingofugler
*** Phoenicopteridae, flamingofamilien
**** *[[Phoenicopterus]]*, (storflamingoer)
***** *[[Chileflamingo|P. chilensis]]*, chileflamingo, utbredt i det vestre sentrale Ecuador og sør gjennom Andes til Tierra del Fuego, og videre til det sørlige Brasil og Uruguay (nær truet)
***** *[[Rødflamingo|P. ruber]]*, rødflamingo, utbredt i Karibia, samt en isolert bestand på Galápagosøyene (livskraftig)
***** *[[Rosenflamingo|P. roseus]]*, rosenflamingo, utbredt i sør og øst i Spania, Sør-Frankrike og sør til Nord-, Vest-, Øst-, og Sør-Afrika og Madagaskar, østover til Midtøsten, Kasakhstan, India og Sri Lanka (livskraftig)
**** *[[Phoeniconaias]]*, (dvergflamingoer)
**** *[[Phoenicoparrus]]*, (andesflamingoer)
*** Palaelodidae, prehistoriske flamingofugler (†)

## Referanser




## Litteratur
* Josep del Hoyo and Nigel J. Collar et al. ''HBW and BirdLife International Illustrated Checklist of the Birds of the World''. Lynx Edicions, 2014, ISBN 978-84-96553-94-1
* Josep del Hoyo et al.: ''Handbook of the Birds of the World - Volume 1, Ostrich to Ducks''  . Lynx Edicions, 1992, ISBN 84-87334-10-5
* Malcolm & Carol Ogilvie: *Flamingos*. Alan Sutton, 1986, ISBN 0-86299-266-4

## Eksterne lenker
*